स्कूलों में संगीत शिक्षा को लेकर भी काम करेगी सरकार: सिसोदिया
मनीष सिसोदिया ने कहा कि सरकार कला एवं संगीत के क्षेत्र में भी काम करने की जरूरत महसूस कर रही है।
नई दिल्ली [जेएनएन]। उपमुख्यमंत्री मनीष सिसोदिया ने कहा कि संगीत शिक्षा पर भी सरकार जोर देगी। स्वर अनंत संगीत कार्यक्रम में देश भक्ति से ओतप्रोत एक एलबम को रिलीज करते हुए सिसोदिया ने कहा कि सरकार कला एवं संगीत के क्षेत्र में भी काम करने की जरूरत महसूस कर रही है। जिस प्रकार से दिल्ली में कुछ दिन पहले खेल शिक्षा को लेकर सरकार ने एक पहल की है, उसी प्रकार से अब कला एवं संगीत के क्षेत्र में भी काम किया जाएगा।
सिसोदिया ने कहा कि दिल्ली सरकार ने हाल ही में कुछ खेल संस्थाओं और खेल अकादमियों को आमंत्रित किया था कि वे दिल्ली सरकार के स्कूलों में शाम के समय में स्कूल के बच्चों को खेल की ट्रेनिंग दें। 60 से 70 स्कूलों में अब ऐसा होने भी लगा है।
उन्होंने कहा कि मुझे ऐसा लगता है कि कला और संगीत के क्षेत्र में भी ऐसा करने की जरूरत है, जिससे बच्चों में कला एवं संगीत के प्रति रुचि पैदा हो और वे इस विधा को भी ग्रहण कर सकें। दिल्ली सरकार के स्कूलों में भी खेल शिक्षा की तरह हम संगीत को लेकर भी एक पहल करें ताकि बच्चों को इस क्षेत्र में शिक्षित किया जा सके और बच्चे इस विधा को सीख सकें। सरकार जल्द ही इस विषय पर विचार करेगी। कार्यक्रम का संचालन दिलीप पांडेय ने किया।
यह भी पढ़ें: देहात में विकास ठप करना अरविंद केजरीवाल को महंगा पड़ेगा: भाजपा
hin_Deva hin_Deva hin_Deva hin_Deva hin_Deva hin_Deva